laion/Wikipedia-Exotic huggingface dataset:
ბრჟეცლავის რაიონი

ბრჟეცლავის რაიონი (ჩეხ. Okres Břeclav) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბრჟეცლავი. რაიონის ფართობი შეადგენს 1 048,91 კმ²-ს. 2007 წლის მონაცემებით, მოსახლეობა შეადგენს 114 148 ადამიანს. მოსახლეობის სიმჭიდროვე კვადრატულ კილომეტრზე შეადგენს 109 ადამიანს. ბრჟეცლავი ვალტიცე ველკე-ბილოვიცე ველკე-პავლოვიცე კლობოუკი-უ-ბრნა ლანჟჰოტი მიკულოვი პოდივინი რაკვიცე ჰუსტოპეჩე ჩეხეთის რაიონები
ნეკარი

ნეკარი (გერმ. Neckar) — მდინარე სამხრეთ-დასავლეთ გერმანიაში. მიედინება ბადენ-ვიურტემბერგის მხარეში. სიგრძე 367 კმ, აუზის ფართობი 14,000 კმ². მდინარე რაინის ერთ-ერთი ყველაზე მთავარი მარჯვენა შენაკადი. სათავე აქვს შვარცვალდისა და შვაბიის ალბის კალთებზე, ზღვის დონიდან 706 მ სიმაღლეზე. უმეტესწილად მიედინება ვიწრო, ადგილ-ადგილ კანიონისებურ ხეობაში. აქვს ჩრდილოეთური და ჩრდილოეთ-აღმოსავლური მიმართულება. ქალაქ პლოხინგენთან მოიხრება ჩრდილო-დასავლეთისაკენ და გაივლის ქალაქ შტუტგარტს. შემდეგ სვლას აგრძელებს ჩრდილოეთური მიმართულებით, აქ ხეობა ფართო და ღრმაა. ნაპირებზე ფეოდალური ციხე-სიმაგრეა. ძლიერ მეანდრირებულია. მკაცრ ზამთარში იყინება. მდინარე რაინს შეერთვის ქალაქ მანჰაიმის სიახლოვეს, ზღვის დონიდან 95 მ სიმაღლეზე. სანაპიროები მჭიდროდ არის დასახლებული. სანაოსნოა 200 კილომეტრამდე. წყლის საშუალო ხარჯი 145 მ³/წმ. სახელწოდება „ნეკარი“ კელტური წარმოშობისაა და აღნიშნავს „ველურ წყალს“. ჯერ კიდევ II საუკუნეში მოიხსენიება Nicretes-ის სახით. ნეკარი – ენციკლოპედია ბრიტანიკა (ინგლისური) ნეკარი – დიდი საბჭოთა ენციკლოპედია[მკვდარი ბმული] (რუსული)
სარკა

სარკა (იტალ. Sarca) — მდინარე ჩრდილოეთ იტალიაში. სათავე აქვს ადამელა-პრეზანელის ალპების კალთებზე, ზღვის დონიდან 770 მ სიმაღლეზე. სიგრძე 78 კმ, აუზის ფართობი 2859 კმ². ერთვის გარდის ტბას. ტბიდან გამომავალი მდინარე მინჩოს სახელითაა ცნობილი, რომელიც მდინარე პოს მარცხენა შენაკადია. დამახასიათებელია სწრაფი დინება. ქმნის რამდენიმე წყალვარდნილს, ხოლო ტრენტოს პროვინციაში რენდენის ხეობას. აგებულია ჰიდროელექტროსადგური. ნაპირებზე არაერთი დასახლებული პუნქტია, მათ შორის აღსანიშნავია: კარიზოლო, პინცოლო და სხვ. იტალიის მდინარეები მინჩო გარდა შეგიძლიათ იხილოთ მედიაფაილები თემაზე „სარკა“ ვიკისაწყობში. Treccani
IRB-ის 20-წლამდელთა მსოფლიო ალაფი 2012

IRB-ის ოცწლამდელთა მსოფლიო ალაფი 2012 – რაგბის რიგით მეხუთე ტურნირი 20 წლამდე მორაგბეთა ნაკრებებს შორის რომლის ორგანიზატორია რაგბის საერთაშორისო საბჭო (IRB). ტურნირის მასპინძელია აშშ. ტურნირის ყველა მატჩი გაიმართება ქალაქ სოლტ-ლეიკ-სიტიში მურეი რაგბი პარკზე. ყველა დრო მოცემულია თბილისის დროით ↑ JWRT pools and match schedule announced. irb.com (2012-03-10). დაარქივებულია ორიგინალიდან — 2012-03-13. ციტირების თარიღი: 2012-03-20. ოფიციალური საიტი
ტეპლიცე

ტეპლიცე (ჩეხ. Teplice) — ქალაქი ჩეხეთში, უსტი-ნად-ლაბემის მხარეში, ტეპლიცეს რაიონის ადმინისტრაციული ცენტრი. წარმოადგენს რეგიონის მეორე უდიდეს საკურორტო ქალაქს. ტეპლიცეში მდებარეობდა ავსტრია-უნგრეთის კლარი-ანდრინგენის ოჯახის პრინცების ძირითადი რეზიდენცია. ქალაქი მდებარეობს ჩრდილო-დასავლეთ ბოჰემიაში, გერმანიის საქსონიის მხარის საზღვართან. გაშენებულია მდინარე ბილინის ვაკეზე, რომელიც ორეს მთებს ცენტრალური ჩეხეთის მთებისგან გამოყოფს. ამ ტერიტორიაზე იშვიათი თერმული წყლები ჯერ კიდევ 762 წელს აღმოაჩინეს, თუმცა მათი უტყუარი მოხსენიება XVI საუკუნის დოკუმენტში ხდება. დასახლება პირველად 1158 წელსაა მოხსენიებული, როდესაც ბოჰემიის მეფე ვლადისლავ II-ის კონსორტმა იუტა თიურინგიელმა ბენედიქტელი ბერებისთვის მონასტერი დააარსა, რომელიც შემდეგ ჰუსიტური ომების დროს დაინგრა. XV საუკუნეში, მეფე გეორგ პოდებრადელის კონსორტმა იოანა როზმიტალმა ნანგრევებზე ციხესიმაგრე აღმართა. 1895 წელს ტეპლიცეს გარეუბნები შეერწყა. მას შემდეგ რაც ავსტრია უნგრეთის იმპერია დაიშალა, პირველი მსოფლიო ომის შემდეგ, ახლადშექმნილ ჩეხოსლოვაკიაში შემავალ ქალაქში გერმანულენოვანი მოსახლეობა დასახლდა. მეორე მსოფლიო ომის შემდეგ, ჩეხოსლოვაკიის მთავრობამ ეთნიკურად გერმანული მოსახლეობა ტეპლიცედან განდევნა. ჩეხეთის ქალაქების სია Municipal website Pictures from Teplice Teplice spa virtual tour დაარქივებული 2012-02-23 საიტზე Wayback Machine. News from Teplice დაარქივებული 2012-02-29 საიტზე Wayback Machine. The History of the Jewish Community in Teplice დაარქივებული 2012-12-17 საიტზე Archive.isCategory:Webarchive template archiveis links Historical Maps "Herrschaft Toeplitz" & Streetmap Toeplitz with different Views (A. F. Zuerner, Amsterdam 18th Cent.) Audioguide through Teplice ↑ 1.0 1.1 1.2 1.3 1.4 1.5 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ https://ct24.ceskatelevize.cz/usteckykraj/3541933-primatorem-teplic-se-stal-jiri-stabl-z-ano-koalici-uzavrelo-ano-s-ods — 2022.
ბრნო-ვენკოვის რაიონი

ბრნო-ვენკოვის რაიონი (ჩეხ. Okres Brno-venkov) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბრნო. რაიონის ფართობი შეადგენს 1 498,95 კმ²-ს. 2007 წლის მონაცემებით, მოსახლეობა შეადგენს 189 223 ადამიანს. მოსახლეობის სიმჭიდროვე კვადრატულ კილომეტრზე შეადგენს 126 ადამიანს. ჩეხეთის რაიონები
ჰოდონინის რაიონი

ჰოდონინი (ჩეხ. Okres Hodonín) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ჰოდონინი. რაიონის ფართობი შეადგენს 1 099,13 კმ²-ს. 2007 წლის მონაცემებით, მოსახლეობა შეადგენს 15 771 ადამიანს. მოსახლეობის სიმჭიდროვე კვადრატულ კილომეტრზე შეადგენს 143 ადამიანს. ჩეხეთის რაიონები
ინტრუზია

ინტრუზია (გვიანდ. ლათ. – intrusio; < ლათ. intrudo – შევაგდებ) — დედამიწის ქერქში მაგმის შეჭრის პროცესი, რის შედეგადაც წარმოიქმნება ინტრუზიული ქანები, ეგრეთ წოდებული სიღრმის ქანები, რომელიც უპირისპირდება ეფუზიურ ქანებს. ინტრუზია აგრეთვე არის დედამიწის ქერქში მაგმის გაცივებისა და კრისტალიზაციის შედეგად წარმოქმნილი მაგმური სხეული, ინტრუზივი. გარემომცველი ქანების სტრუქტურასთან დამოკიდებულების მიხედვით განარჩევენ თანხმობით (კონკორდანტულ) ინტრუზივებს, მაგ., ლაკოლითი, ლოპოლითი, ფაკოლითი, სილი (შრეინტრუზივი) და უთანხმო (დისკორტანტულ) ინტრუზივებს — შტოკი, დაიკი. ინტრუზივების კლასიფიკაციისას ითვალისწინებენ ფორმასა და სხეულის ზომას. წარმოქმნის სიღრმის მიხედვით გამოყოფენ: ზედაპირულ, მცირესიღრმულ და სიღრმულ ინტრუზივებს. მაგმის ორი, ან უფრო მეტი ამოწევის შედეგად წარმოიქმნება ეგრეთ წოდებული რთული ინტრუზია, რომლის მაგმის შედგენილობა ყოველ ჯერზე მკვეთრად იცვლებოდა. სიღრმული ინტრუზია აგებულია კრისტალური მაგმური ქანებით, იმ დროს, როდესაც მცირესიღრმული ინტრუზივები პორფირული სტრუქტურისაა. ბათოლითი: მსხვილი ინტრუზიული სხეული დაიკი: მაგმური ინტრუზიული სხეული ლაკოლითი: ინტრუზიული მასივი ლოპოლითი: თანხმობითი ჯამისებრი ინტრუზია ფაკოლითი: თანხმობითი ინტრუზიული სხეული შტოკი: ინტრუზიული სხეული სილი: ინტრუზიული სხეული ინტრუზია — სტატია დიდი რუსული ენციკლოპედიიდან (რუსული)
სილი (მრავალმნიშვნელოვანი)

სილი შეიძლება აღნიშნავდეს: სილი – ინტრუზიული სხეული სილი – მდინარე ესპანეთში სილი – ბრიტანელი მომღერალი
დეჩინი

დეჩინი (ჩეხ. Děčín) — ქალაქი ჩრდილოეთ ჩეხეთში, უსტი-ნად-ლაბემის მხარეში. წარმოადგენს დეჩინის რაიონის უდიდეს ქალაქსა და ადმინისტრაციულ ცენტრს. დეჩინი მდებარეობს ბოჰემიაში, მდინარე ელბისა და პლოუჩინცეს შერწყმის ადგილას, გერმანიასთან საზღვრის საიხლოვეს, პრაღა-დრეზდენი-ბერლინის სარკინიგზო მაგისტრალზე. ქალაქი გაშენებულია ზღვის დონიდან საშუალოდ 135 მეტრზე და შესაბამისად ის ჩეხეთის ყველაზე დაბალი ქალაქია. განვითარებულია მრეწველობა. ჰიტლერის მიერ ჩეხოსლოვაკიაში შეჭრამდე, 1939 წლის 13 მარტს, დეჩინის ანექსია პოლონელებმა მოახდინეს. დეჩინის ციხესიმაგრის ვარდების ბაღი დეჩინის ციხესიმაგრე დეჩინის სინაგოგა საღამო დეჩინში ჩეხეთის ქალაქების სია Tetschen, Bohemia Historical Map of 1615 დაარქივებული 2012-02-18 საიტზე Wayback Machine. Town homepage - in Czech Town homepage - in Czech, English and German დაარქივებული 2012-03-06 საიტზე Wayback Machine. Decin Castle - official homepage Decin Castle დაარქივებული 2012-02-05 საიტზე Wayback Machine. Decin ZOO დაარქივებული 2012-02-04 საიტზე Wayback Machine. Article on Děčín in the English language Prague Post, 28 April 2005 Article on the reopening of Děčín castle, 20 May 2005 - in English virtual show ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 1.27 1.28 1.29 1.30 1.31 1.32 1.33 1.34 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
იიჰლავა

იიჰლავა (ჩეხ. Jihlava) — ქალაქი ჩეხეთში, ვისოჩინის მხარეში. მდებარაობს მდინარე იიჰლავაზე, მორავიისა და ბოჰემიის ძველ საზღვარზე და წარმოადგენს ჩეხეთის უძველეს მაღაროელთა ქალაქს. ქალაქის გერმანული სახელი — იგლაუ (Iglau) მომდინარეობს ამავე ენაში არსებული სიტყვისგან — Igel, რაც ზღარბს აღნიშნავს, ქალაქის გერბზეც სწორედ ხსენებული ცხოველია გამოსახული. ლეგენდის თანახმად, ჯერ კიდევ 799 წელს ამ ტერიტორიაზე ვერცხლის მაღაროები არსებობდა. ძირითად ნაგებობებს შორისაა წმინდა იაკობის, ღვთისმშობლის, დომინიკელთა წმინდა ჯვრის ადრეული გოტიკური ეკლესები, წმინდა იგნატიუს ლოიოლას ბაროკოს სტილის ეკლესია, მუნციპალური შენობა და სახვა ნაგებობები, რომლებიც გოტიკურ და რენესანსის დეტალებს შეიცავს. ქალაქში ასევე არის ებრაელთა სასაფლაო. წერილობით დოკუმენტებში ქალაქი პირველად 1233 წელს იხსენიება. 1990-იან წლებში კომუნიზმის კოლაფსის შემდეგ, სწრაფად დაეცა განვითარებული სოფლის მეურნეობა. ამჟამად, ქალაქის მოსახლეობის 65 % მრეწველობის სექტორშია დასაქმებული. ჩეხეთის ქალაქების სია ოფიციალური საიტი zJihlavy.cz: Free Regional Press Monitor Jihlava International Documentary Film Festival ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Deník — Vltava Labe Media, 2022. <a href="https://wikidata.org/wiki/Track:Q11863361"></a><a href="https://wikidata.org/wiki/Track:Q11157847"></a>
ჩეხური ღვინო

ჩეხეთში ღვინო ძირითადად სამხრეთ მორავიის მხარეში მოჰყავთ, ვენახების მხოლოდ მცირე ნაწილი მდებარეობს ბოჰემიაში. ქვეყანაში ნაწარმოები ღვინის წილის 96% მოდის მორავიაზე, შესაბამისად ჩეხურ ღვინოს ხშირად უწოდებენ მორავიულ ღვინოს. ღვინის წარმოებისთვის ძირითადად გამოიყენებენ ყურძნის ადგილობრივი ჯიშებს, თუმცა აწარმოებენ საერთაშორისო ჯიშებსაც, მაგალითად კაბერნე სოვინიონს. ჩეხური ღვინო საერთაშორისო ბაზარზე ნაკლებადაა ცნობილი. დღეისთვის ისინი უფრო ცნობილია შიდა ბაზარზე, ცენტრალურ და აღმოსავლეთ ევროპაში. ჩეხეთის კანონმდებლობით (2004) განსაზღვრულია ორი მეღვინეობის რეგიონი (ჩეხ. Vinařská oblast): მორავია (Vinařská oblast Morava) და ბოჰემია (Vinařská oblast Čechy). Official Czech Wine Industry Website Moravian Wine Information Czech Wine Tourism Summary of Czech wine industry and further links დაარქივებული 2012-02-04 საიტზე Wayback Machine. ↑ Wine of Czech Republic: Wine Region Moravia, Accessed: June 26, 2011 ↑ 1st big successes ↑ Czech Wine Fund: Viticulture Act of 2004 დაარქივებული 2011-07-18 საიტზე Wayback Machine. , Accessed: June 26, 2011
კომპოზიტური მასალა

კომპოზიტური მასალა (კომპოზიტი) — ხელოვნურად შექმნილი მყარი მასალა, რომელიც შედგება ორი ან მეტი კომპონენტისაგან რომლებიც ზუსტი საზღვრებითაა ერთმანეთზე დაკავშირებული. კონსტრუქციული დანიშნულების კომპოზიტის ელემენტები ერთმანეთს უზრუნველყოფენ ტექნიკურ ხასიათს (სიმტკიცე, გამძლეობა). კომპოზიტური მასალის მთავარი უპირატესობა არის იმაში, რომ მასალა და კონსტრქცია იქმნება ერთდროულად, თუმცა გამონაკლისია „პრე-პრეგები“ (ინგლ. pre-preg, რომელიც არის ნახევრად მზა, კონსტრუქციის დამზადებისათვის. ცალკეული კომპოზიტი მზადდება ცალკეული მიზნისათვის, ამიტომ შეუძლებელია ერთ სახის კომპოზიტში ყველა უპირატესობის ჩადება. თუმცა, კომპოზიტის უპირატესობებია: მაღალი გამძლეობა, მაღალი სიმტკიცე, სიმარტივე, და სხვა. საიტი კომპოზიტების შესახებ (ინგლისური) ინფორმაცია კომპოზიტების შესახებ დაარქივებული 2010-02-06 საიტზე Wayback Machine. (ინგლისური) ტელესიუჟეტი კომპოზიტებზე (რუსული)
კემპერი

კემპერი (ფრანგ. Quimper) — ქალაქი ბრეტანში, დასავლეთ საფრანგეთში. ფინისტერის დეპარტამენტისა და კემპერის რაიონის ადმინისტრაციული ცენტრი. მდებარეობს მდინარეების სტეირის, ოდეს და ჟეს შესართავის დასავლეთ მხარეს. მისი სახელიც სწორედ აქედან მომდინარეობს, რაც მდინარეების შესართავს ნიშნავს. ქალაქში არის დასავლეთ ბრეტანის უნივერსიტეტი. ოფიციალური საიტი
კარლოვი-ვარის საერთაშორისო კინოფესტივალი

კარლოვი-ვარის საერთაშორისო კინოფესტივალი (ჩეხ. Mezinárodní filmový festival Karlovy Vary) — ყოველწლიური კინოფესტივალი, რომელიც ტარდება ჩეხეთის ქალაქ კარლოვი-ვარში. აღიარებულია მსოფლიო მასშტაბით როგორც ევროპის ერთ-ერთი უმნიშვნელოვანესი კინომოვლენა. უძველესი კინოფესტივალია. ტარდება 1946 წლიდან. 1956 წლიდან კინოფესტივალია. ჩეხოსლოვაკიაში კომუნიზმის გამარჯვების შემდეგ ათწლეულების მანძილზე მოქცეული იყო პოლიტიკური გავლენის ქვეშ. 1989 წლის ნოემბერში ხავერდოვანი რევოლუცის შემდეგ ქვეყანაში დაიწყო სოციალური და პოლიტიკური ცვლილებები. 1990 წლიდან კინოფესტივალზე უჩვენეს ტაბუ დადებული ჩეხოსლოვაკიური ფილმები. კინოფესტივალს ესწრებოდნენ მსოფლიო მასშტაბის კინოვარსკვლავები: რეჟისორები მილოშ ფორმანი და ლინდზი ანდერსონი, მსახიობები: ანეტ ბენინგი და რობერტ დე ნირო. 1990-იანი წლების დასაწყისში ფინანსური პრობლემებისა და მთავრობის მხრიდან ნაკლები ინტერესის გამო კინოფესტივალმა დაკარგა თავისი მნიშვნელობა. 1994 წელს კარლოვი-ვარის საერთაშორისო კინოფესტივალში დაიწყო სრულიად ახალი ტრადიციები. ამიერიდან კინოფესტივალი ისევ ყოველწლიურად იმართებოდა. 1993 წელს შეიქმნა კარლოვი-ვარის საერთაშორისო კინოფესტივალის ფონდი. დღეისათვის იქცა ერთ-ერთ ყველაზე მნიშვნელოვან კინომოვლენად. საუკეთესო მხატვრული ფილმებისთვის გასცემს პრემია „ბროლის გლობუსს“. შეგიძლიათ იხილოთ მედიაფაილები თემაზე „კარლოვი-ვარის საერთაშორისო კინოფესტივალი“ ვიკისაწყობში. ოფიციალური საიტი არხის ოფიციალური ვიდეო Festivary.cz — არაოფიციალური საიტი დაარქივებული 2008-06-10 საიტზე Wayback Machine. კარლოვი-ვარის საერთაშორისო კინოფესტივალი დაარქივებული 2007-10-14 საიტზე Wayback Machine. კარლოვი-ვარის საერთაშორისო კინოფესტივალი
ვიშკოვის რაიონი

ვიშკოვის რაიონი (ჩეხ. Okres Vyškov) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ვიშკოვი. რაიონის ფართობი შეადგენს 876,06 კმ²-ს. 2007 წლის მონაცემებით, მოსახლეობა შეადგენს 86 763 ადამიანს. მოსახლეობის სიმჭიდროვე კვადრატულ კილომეტრზე შეადგენს 99 ადამიანს. ბუჩოვიცე ვიშკოვი ივანოვიცე-ნა-ჰანე როუსინოვი სლავკოვ-უ-ბრნა ჩეხეთის რაიონები
ზნოიმოს რაიონი

ზნოიმოს რაიონი (ჩეხ. Okres Znojmo) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ზნოიმო. რაიონის ფართობი შეადგენს 1 590,5 კმ²-ს. 2007 წლის მონაცემებით, მოსახლეობა შეადგენს 112 459 ადამიანს. მოსახლეობის სიმჭიდროვე კვადრატულ კილომეტრზე შეადგენს 71 ადამიანს. ჩეხეთის რაიონები
1458

ვიკისაწყობში არის გვერდი თემაზე: 1458 1458 (ათას ოთხას ორმოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XV საუკუნის მე-6 დეკადის მე-8 წელი. მთავარი სტატია: კატეგორია:დაბადებული 1458. მთავარი სტატია: კატეგორია:გარდაცვლილი 1458. 27 ივლისი : ალფონსო V არაგონის და სიცილიის მეფე.
ხომუტოვის რაიონი

ხომუტოვი (ჩეხ. Okres Chomutov) — რაიონი უსტი-ნად-ლაბემის მხარეში, ჩეხეთში. რაიონის დედაქალაქია ქალაქი ხომუტოვი. რაიონის ფართობი შეადგენს 935,3 კმ²-ს. 2007 წლის მონაცემებით, მოსახლეობა შეადგენს 125 231 ადამიანს. მოსახლეობის სიმჭიდროვე კვადრატულ კილომეტრზე შეადგენს 134 ადამიანს. ჩეხეთის რაიონები
მდინარის ჩამონადენი

მდინარის ჩამონადენი — წყლის გადაადგილება ნაკადის სახით მდინარის კალაპოტში. იქმნება გრავიტაციის ზემოქმედების შედეგად. წარმოადგენს წყლის წრებრუნვის უმნიშვნელოვანეს ელემენტს, რის შედეგადაც ხდება წყლის გადაადგილება ხმელეთიდან ოკეანეში ან გაუდინარ არეში. დროის ერთეულში ჩამონადენის რაოდენობრივ მაჩვენებელს ეწოდება წყლის ხარჯი, რომელიც წარმოადგენს ნაკადის ცოცხალ კვეთში გავლილ წყლის საშუალო, მინიმალურ ან მაქსიმალურ ხარჯს. ზედაპირულ ჩამონადენში განარჩევენ კალთურ ჩამონადენსა და კალაპოტურ ჩამონადენს. მდინარის ჩამონადენის რეგულირება ეწოდება მდინარის ჩამონადენის მოცულობის განაწილებას დროის განმავლობაში, მისი რეჟიმის შეცვლას სახალხო მეურნეობის სხვადასხვა დარგის მოთხოვნათა შესაბამისად.
პიტ ტაუნსენდი

პიტერ დენის ბლენდფორდ „პიტ“ ტაუნსენდი (დ. 1945 წლის 19 მაისს) — ინგლისელი როკ-გიტარისტი, ვოკალისტი, სიმღერების ავტორი, ცნობილი, როგორც ჯგუფ The Who-ს წამყვანი გიტარისტი, ასევე სოლო მუსიკოსი. მისი კარიერა ჯგუფთან 40-ზე მეტ წელს მოიცავს. ამ პერიოდში მოღვაწეობის მიხედვით, The Who აღიარეს 1960-იანი და 1970-იანი წლების ერთ-ერთ გავლენიან მუსიკალურ კოლექტივად. მთავარი სტატია: პიტ ტაუნსენდის დისკოგრაფია. სტუდიური ალბომები Who Came First (1972) Rough Mix (1977) (რონი ლეინთან ერთად) Empty Glass (1980) All the Best Cowboys Have Chinese Eyes (1982) White City: A Novel (1985) The Iron Man: The Musical by Pete Townshend (1989) Psychoderelict (1993) ვიკისაწყობში არის გვერდი თემაზე: პიტ ტაუნსენდი The Who-ს ოფიციალური საიტი პიტ ტაუნსენდი კინოფილმების ინტერნეტ-მონაცემთა ბაზაში პიტ ტაუნსენდი — ბროდვეის ინტერნეტ მონაცემთა ბაზაში (IBDb) (ინგლისური) პიტ ტაუნსენდი AllMusic-ზე ↑ The Who. Encyclopædia Britannica
ქვიშხეთის წმინდა ელიას ეკლესია

ქვიშხეთის წმინდა ელიას ეკლესია — ეკლესია ხაშურის მუნიციპალიტეტის სოფელ ქვიშხეთის სამხრეთით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (7,8 X 4,3 მ) შეკეთებულია, ნაგებია რიყის ქვითა და ნატეხი ქვიშაქვით. შესასვლელი სამხრეთით და დასავლეთითაა. ნახევარწრიული აფსიდის ღერძზე თაღოვანი სარკმელია. ასეთივე სარკმელია დასავლეთით. აფსიდის სარკმლის ორივე მხარეს თითო სწორკუთხა ნიშია. საკურთხეველში შემორჩენილია თლილი ქვიშაქვით ამოყვანილი კონქის თაღის ქუსლების თითო ქვა. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 452.  კულტურული მემკვიდრეობის პორტალი, № 17626
1459

ვიკისაწყობში არის გვერდი თემაზე: 1459 1459 (ათას ოთხას ორმოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XV საუკუნის მე-6 დეკადის მე-9 წელი. ოსმალეთის იმპერია იპყრობს სერბეთს. მთავარი სტატია: კატეგორია:დაბადებული 1459. 2 მარტი : ადრიანე VI — რომის პაპი (გ. 1523) 22 მარტი : მაქსიმილიან I — საღვთო რომის იმპერატორი (გ. 1519) მთავარი სტატია: კატეგორია:გარდაცვლილი 1459. ერიკ პომერანელი — ნორვეგიის, დანიისა და შვედეთის მეფე (დ. 1382)
ქვიშხეთის ფერისცვალების ეკლესია

ქვიშხეთის ფერისცვალების ეკლესია — ეკლესია ხაშურის მუნიციპალიტეტის სოფელ ქვიშხეთში, სასაფლაოზე. თარიღდება ადრინდელი და შუა ფეოდალური ხანით. ეკლესია დარბაზულია (8,1 X 5 მ), ნაგებია ქვიშაქვის თლილი კვადრებით და რიყის ქვით. ეკლესია ძლიერ დაზიანებულია - შემორჩენილია აღმოსავლეთი კედელი ნახევარწრიული აფსიდით, ჩრდილოეთ და დასავლეთ კედლების ქვედა ნაწილი, ინტერიერში ცისფერი ტუფის პერანგის ნაწილი და ჩრდილოეთ კედლის თლილი ქვის წყობა. შესასვლელი ეკლესიას დასავლეთიდან ჰქონდა. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 451.  კულტურული მემკვიდრეობის პორტალი, № 17623
მონასტრის ღვთისმშობლის ეკლესია

მონასტრის ღვთისმშობლის ეკლესია — ეკლესია ხაშურის მუნიციპალიტეტის სოფელ მონასტრის დასავლეთით ერთ კილომეტრზე, ძველ სასაფლაოზე. თარიღდება VIII-IX საუკუნეებით. ძეგლი დაზიანებულია. ნაგებობა სამეკლესიანი ბაზილიკაა (14,7 X 12,5 მ), ნაგებია დიდი ზომის კირქვებით. მთავარი შესასვლელი სამხრეთიდან ჰქონია. ნახევარწრიულ აფსიდის ღერძზე გაჭრილი ფართო და მაღალი სარკმელი გადახურულია მთლიან ქვაში გამოკვეთილი თაღით. სარკმლის მარცხნივ სამკუთხა ნიშია. ფასადებზე ქვების წყობა სწორხაზოვანი და ჰორიზონტალურია. ჩრდილოეთ ნავის აღმოსავლეთ კედელზე თაროთი და ოდნავ შეზნექილი სიბრტყით შედგენილი ქვიშაქვის ლავგარდნის ფრაგმენტია შემორჩენილი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 437.  კულტურული მემკვიდრეობის პორტალი, № 17657
რუსაანთუბნის წმინდა ანდრიას ეკლესია

რუსაანთუბნის წმინდა ანდრიას ეკლესია — ეკლესია ხაშურის მუნიციპალიტეტის სოფელ რუსაანთუბნის ჩრდილოეთით, ფერდობზე, მუხნარში, სასაფლაოზე. სტილისტური ნიშნებით თარიღდება გვიანდელი ფეოდალური ხანის დასაწყისით. დაზიანებულია. ეკლესია დარბაზულია (12 X 5,9 მ), ნაგებია ტლანქად დამუშავებული, არაწესიერი ფორმის ქვიშაქვით და შირიმის თლილი კვადრებით. შესასვლელი ორი აქვს, სამხრეთით და დასავლეთით. სამხრეთის შესასვლელი შიგნიდან არქიტრავით არის გადახურული, ხოლო გარედან შირიმის კვადრებით ნაწყობი თაღით. ღრმა ნახევარწრიული აფსიდი ფართო მხრებითაა გამოყოფილი დარბაზისგან. ეკლესიის ჩრდილოეთ კედელში 1,2 მეტრის სიმაღლეზე ჩასმულ ფილაზე დაბალი რელიეფური კომპოზიციაა - დანიელი ლომების ხაროში. შენობა დგას ცოკოლზე, რომელიც თითქმის მთლიანად მიწითაა დაფარული. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 441.  კულტურული მემკვიდრეობის პორტალი, № 17636
სავანისუბნის წმინდა ელიას ეკლესია

სავანისუბნის წმინდა ელიას ეკლესია — ეკლესია ხაშურის მუნიციპალიტეტის სოფელ სავანისუბნის სასაფლაოზე. სამშენებლო წარწერის თანახმად აგებულია 1856 წელს სავანელების, ელისაშვილების, მარგველაშვილების, რამიშვილების, რევაზიშვილების, ციყელაშვილებისა და ორთოიძეების საგვარეულოთა დაკვეთით. 1975 წელს ადგილობრივმა მოსახლეობამ ეკლესია შეაკეთა და გადახურა თუნუქით. ეკლესია დარბაზულია (12,1 X 7 მ), ნაგებია ქვიშაქვის კვადრებით. შიგნიდან თაღოვან შეღრმავებებში ჩასმული შესასვლელი ორია - სამხრეთით და დასავლეთით. აღმოსავლეთით, ნახევარწრიული აფსიდის ღერძზე და დასავლეთით თითო თაღოვანი სარკმელია. ორ-ორი ასეთივე სარკმელი გრძივ კედლებში ერთმანეთის სიმეტრიულადაა განლაგებული. აფსიდში სამი ნიშია, თითო სწორკუთხა ნიში გრძივი კედლების აღმოსავლეთ ნაწილშია, სარკმლებს ქვემოთ. შესასვლელები მორთულია სწორკუთხა პროფილირებული არქიტრავით. სამხრეთ შესასვლელის არქიტრავზე ჯვარია ამოკვეთილი, ხოლო მოჩარჩოების თაღოვან არეში შვიდსტრიქონიანი წარწერაა. ეკლესიას წრეთარგისა და ლილვისაგან შედგენილი ქვიშაქვის ლავგარდანი აქვს, სახურავი ორფერდაა. დასავლეთ ფრონტონზე დაშენებულია თაღებით გახსნილი და პირამიდული სახურავით დასრულებული პატარა სამრეკლო. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 441-442.  კულტურული მემკვიდრეობის პორტალი, № 17635
გოტარდის მასივი

გოტარდის მასივი (გერმ. Gotthardmassiv) — მთის მასივი შვეიცარიაში. მდებარეობს გრაუბიუნდენის, ტიჩინოს, ვალესა და ურის კანტონების ტერიტორიაზე. უმაღლესი მწვერვალია დამასტოკი (3630 მ). სახელი ეწოდა ალპების მაღალმთიანი უღელტეხილის სენ-გოტარდის სახელის მიხედვით. SOIUSA-ს კლასიფიკაციით, გოტარდის მასივი აერთიანებს მონტელეონე-სენტ-გოტარდის ალპებს. ჩრდილოეთით ვრცელდება ზუსტენის უღელტეხილი (2224 მ), დასავლეთით გრიმზელის უღელტეხილია (2164 მ). უმეტესწილად აგებულია გნაისებით. გოტარდის მასივზე გეოლოგიურ გამოკვლევებს ატარებდა გერმანელი გეოლოგი და პალეონტოლოგი კარლ ფონ ფრიტჩი. ალპები შეგიძლიათ იხილოთ მედიაფაილები თემაზე „გოტარდის მასივი“ ვიკისაწყობში. Sergio Marazzi, Atlante Orografico delle Alpi. SOIUSA, Pavone Canavese, Priuli & Verlucca, 2005. ISBN 978-88-8068-273-8
ფლევის წმინდა გიორგის დიდი ეკლესია

ფლევის წმინდა გიორგის დიდი ეკლესია — ეკლესია ხაშურის მუნიციპალიტეტის სოფელ დიდი ფლევის აღმოსავლეთით სასაფლაოზე. აგებულია XIX საუკუნის ბოლოს. ეკლესია დარბაზულია (14,6 X 8,7 მ), ნაგებია თლილი კირქვით, ნატეხი ქვითა და აგურით. შესასვლელი სამხრეთითაა. კარები შიგნიდან აგურის თაღებითაა გადახურული, გარედან - კირქვით. ნახევარწრიული აფსიდის ღერძზე მოზრდილი თაღოვანი სარკმელია. სარკმლის გვერდებზე თითო ნახევარწრიული თაღოვანი ნიშია. აფსიდის მხრებით დარბაზისგან გამოყოფილი საკურთხევლის ბაქანი ამაღლებულია და წინ არდაბაგი ეკვრის. გრძივ კედლებში ორ-ორი სარკმელია. ყველა სარკმელს აგურით ამოყვანილი ნახევარწრიული თაღი აქვს. გრძივ კედლებზე წყვილი პილასტრია, დასავლეთით - კუთხის პილასტრები. დასავლეთ ფასადზე, კარის თავზე აგურის წყობით გამოყვანილია ჯვარი. ეკლესია გადახურულია ორფერდა სახურავით. ფლევის წმინდა გიორგის მცირე ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 429.  კულტურული მემკვიდრეობის პორტალი, № 12204
1460

ვიკისაწყობში არის გვერდი თემაზე: 1460 1460 (ათას ოთხას სამოცი) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის XV საუკუნის მე-6 დეკადის მე-10 წელი. მთავარი სტატია: კატეგორია:დაბადებული 1460. მთავარი სტატია: კატეგორია:გარდაცვლილი 1460. 3 აგვისტო : ჯეიმზ II — შოტლანდიის მეფე (დ. 1430) 30 დეკემბერი : რიჩარდ პლანტაგენეტი — იორკის მე-3 ჰერცოგი (დ. 1411)
ფლევის წმინდა გიორგის მცირე ეკლესია

ფლევის წმინდა გიორგის მცირე ეკლესია — ეკლესია ხაშურის მუნიციპალიტეტის სოფელ დიდი ფლევის აღმოსავლეთით სასაფლაოზე დიდი ეკლესიის გვერდით, თარიღდება განვითარებული ფეოდალური ხანით. ნაგებობა დაზიანებულია. ეკლესია დარბაზულია (7,4 X 8 მ), აგებულია თლილი კირქვით. ნახევარწრიული აფსიდის ღერძზე თაღოვანი სარკმელია. ასეთივე სარკმელია სამხრეთ კედლის დასავლეთ ნაწილში. საკურთხეველი, რომელიც კონქით იყო დასრულებული, დარბაზისგან აფსიდის მხრებითაა გამოყოფილი. გრძივი კედლები წყვილი ორსაფეხურიანი პილასტრით ორ პატარა თანაბარ სათავსად იყოფა.ინტერიერი შელესილია. კედლებზე მოხატულობის ფრაგმენტების კვალი ჩანს. დასავლეთ ფასადზე შემორჩენილია თლილი ქვების სწორხაზოვანი წყობა. ფლევის წმინდა გიორგის დიდი ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 429.  კულტურული მემკვიდრეობის პორტალი, № 12206